טיול לחמישה

טיול לחמישה היא תוכנית מציאות ישראלית שבמסגרתה חמישה אנשים יוצאים יחד לטיול בן חמישה ימים, ומתחרים בניהם מי מדריך את הטיול הטוב ביותר. התוכנית עלתה לאוויר ב-8 במרץ 2021 בערוץ הטיולים, והחל מעונתה השנייה היא משודרת בכאן 11. בתוכנית מתחרים חמישה אנשים שלא נפגשו מעולם, היוצאים יחד לטיול בן חמישה ימים באזור מסוים. כל משתתף מדריך יום טיול אחד בנושא שיבחר. במהלך הטיול, נוצרים בין המשתתפים מצבים בלתי שגרתיים, טעונים וקומיים. כל שבוע נפתח בפגישת היכרות בין המשתתפים בלובי המלון בו הם מתאכסנים. כל יום במהלך השבוע מתחיל בהשקמה של המתמודדים על ידי המדריך ובהצגת רמז לנושא הטיול. לאחר מכן, יוצאים המשתתפים יחד עם המדריך לטיול המורכב משלוש תחנות שאותן הוא בחר. בסוף כל יום, המשתתפים מעניקים למדריך ציון מ-0 עד 10. בסיום השבוע, נחשפים הציונים ומגלים מי מבין המשתתפים השיג את הציון הגבוה ביותר ויזכה בחופשה מפנקת (החופשה בעונה הראשונה בנפולי ובעונה השנייה בישראל). העונה שודרה החל מ-8 במרץ עד ה-29 במרץ 2021 בערוץ הטיולים וכללה 5 פרקים. העונה שודרה בימי שני בשעה 22:00. העונה מורכבת משבוע אחד בלבד שהתקיים בעיר נפולי שבאיטליה. בעת שידורה לא זכתה התוכנית לתשומת לב. עם זאת, מספר חודשים לאחר שידורה, התוכנית עוררה עניין בקרב המבקרים וזכתה לביקורות חיוביות. לאורך העונה, התקיים סכסוך בין ג'אבר לרחל וסכסוך בין חנית לכרמית. במהלך הטיול הרביעי, התרחשה תאונת דרכים בין רכב ההפקה בו נסעו המשתתפים לבין רכב מקומי. בעקבות כך נוצר עיכוב בלוחות הזמנים ורחל נאלצה לוותר על התחנה השנייה בטיול שלה. לאחר הכרזת הזכייה של עמית בתחרות, כרמית התקשתה לקבל את זכייתו. היא טענה שזכייתו היא "מכורה" ונובעת מניקוד שהתבסס על היחסים בין המשתתפים. בעקבות דבריה נוצרת עימות בין המשתתפים. חנית ימין – בת 36, רווקה, מתל אביב. ג'אבר חביש – בן 36, מירכא. עמית אלבכרי – בן 24, מראשון לציון. רחל בורטה – בת 67, גרושה +2, מתל אביב. כרמית גלעד – בת 42, נשואה +, מצהלה. העונה שודרה החל מ-5 במרץ עד ה-5 באוקטובר 2023 בכאן 11 וכללה 11 פרקים. לאחר שהעונה הראשונה שודרה בערוץ הטיולים, תאגיד השידור הישראלי רכש את זכויות הפורמט והתוכנית עברה לכאן 11. העונה מורכבת משלושה שבועות שהתקיימו באזורים שונים ברחבי הארץ, לעומת העונה הקודמת שהתקיימה באיטליה. שידור התוכנית חולק לשלושה חלקים: השבוע הראשון שודר בפורים, השבוע השני שודר בחול המועד פסח והשבוע השלישי שודר בחול המועד סוכות. למפגש ההיכרות של השבוע השלישי, תיקו הביא לשאר המשתתפים עוגה שהוא הכין. מלכה טעמה את העוגה ושאלה מי הכין אותה. תיקו ענה לה והיא אמרה לו שהעוגה טעימה. עם זאת, בראיון לאחר מכן היא סיפרה ששיקרה והעוגה כלל לא טעימה. הקטע הועלה לעמוד הטיקטוק של תאגיד השידור הישראלי והפך במהרה לויראלי עם יותר ממיליון וחצי צפיות ועם אלפי שימושים בסאונד הסרטון. הטיול ביום השלישי של השבוע השלישי התקיים בבית חנינא. במהלך הטיול, המשטרה הפלסטינית ביקשה מן המשתתפים לעזוב את המקום בעקבות התרעה מודיעינית לפיה הם נמצאים בסכנה. בעקבות כך נמנע מחמודי להשלים את הטיול שלו ולהגיע לתחנה השלישית הנמצאת בבית הוריו שבשכונה. אירוע נוסף שהתרחש באותו יום היה יידוי אבנים כלפי רכב ההפקה בו נסעו המשתתפים. כמה מהאבנים שברו את שמשות הרכב ויצרו בהלה ועימות בין המשתתפים. לאחר האירוע החליט תיקו שהוא פורש מהתוכנית. השבוע הראשון של העונה היה שבוע הגליל והעמקים והוא שודר בין 5 במרץ ל-10 במרץ 2023. בשבוע זה ניצחה קטרינה הילר עם 36 נקודות. אודי צברי – בן 30, רווק. אסתי שיוביץ' – בת 45, גרושה +1, מתל אביב. משה צישינסקי – בן 26, רווק, מירושלים. ירדן דונה ממן – בת 23, נשואה, מהקריות. מיכאל טמיר – בן 28, נשוי, מהקריות. קטרינה הילר – בת 40, גרושה בשנית +2. השבוע השני של העונה היה שבוע הנגב והמכתשים והוא שודר בין 10 באפריל ל-13 באפריל 2023. בשבוע זה ניצח דניאל אימהרן עם 37 נקודות. מירה ברטפלד – בת 58, נשואה +2, מחולון. איזבלה בן אהרון – בת 41, מקריית טבעון. דניאל אימהרן – בן 29, מראשון לציון. קלרה סבג – בת 27, רווקה, מבת ים. אשר אלקבץ – בן 63, גרוש בשנית +3, מיבנה. השבוע השלישי של העונה היה שבוע השפלה, ירושלים וסביבותיה והוא שודר בין 1 באוקטובר ל-5 באוקטובר 2023. בשבוע זה ניצח חמודי זייד עם 27 נקודות. מלכה לוי אליהו – בת 70, אלמנה, מנס ציונה. קורלי יסמין לריסה – בת 28, מתל אביב. חמודי זייד – בן 32, מירושלים. רונה נחמיאס – בת 24, מתל אביב. תיקו פרנקו – בן 65, בזוגיות +1, מתל אביב. העונה הראשונה זכתה לביקורות חיוביות מאוד. בן בירון בראודה מאתר "וואלה!" העניק לתוכנית מעמד של קאלט וכתב: ”בחמישה פרקים בלבד הפכה 'טיול לחמישה' לאחת התוכניות המצחיקות בישראל”. רועי אבן מאתר "tvbee" ציין לטובה את קצב התוכנית: ”הקצב המהיר של 'טיול לחמישה' הוא כזה שלא מותיר ברירה אלא להתמסר אליה התמסרות מוחלטת, והיא משתלמת: המתמודדים מספיקים לריב, להשלים, להתהפך וחוזר חלילה בפרק זמן של שעתיים, וכל זה מלווה בווידויים למצלמה שנלקחו ישר מבית הספר לטסטות”. סמדר שילוני מאתר "ynet" כתבה שהעונה השנייה אינה מוצלחת כמו העונה הראשונה: ”כמו ברוב המקרים בהם ריאליטי מתקשה להתרומם, גם ב'טיול לחמישה,' הבעיה מתחילה בליהוק”. אתר האינטרנט הרשמי של טיול לחמישה (עונה 1) קבוצת המעריצים של התוכנית, ברשת החברתית פייסבוק ‏ טיול לחמישה, לצפייה ישירה בכאן BOX טיול לחמישה עונה 1, רשימת השמעה, באתר יוטיוב טיול לחמישה עונה 2, רשימת השמעה, באתר יוטיוב מידע על העונה השנייה, בעמוד הפייסבוק של תאגיד השידור הישראלי, 5 במרץ 2023 הקטע שהועלה לטיקטוק, באתר עמוד הטיקטוק של תאגיד השידור הישראלי, ‏1 באוקטובר 2023 תום נחום, צוות כאן 11 נקלע לפיגוע במזרח ירושלים: צפו בתיעוד הדרמטי, באתר אייס, 5 באוקטובר 2023 בן בירון בראודה‏, בחמישה פרקים בלבד הפכה "טיול לחמישה" לאחת התוכניות המצחיקות בישראל, באתר וואלה, 31 באוגוסט 2023 רועי אבן, ‏חמישה בעקבות הקאלט, באתר ‏מאקו‏, 14 במאי 2023 סמדר שילוני, "בואו לאכול איתי" גרסת הטיולים הגיעה לכאן - אבל איבדה את הקסם שלה, באתר ynet, 6 במרץ 2022 ביאורים הציון הכי נמוך שהתקבל בכל התוכנית. הפרק היה אמור להיות משודר יום קודם לכן, אך שידורו נדחה בעקבות פיגוע הירי ברחוב דיזנגוף שהתרחש באותו ערב. הציון הכי גבוה שהתקבל בכל התוכנית. תיקו פרש מהתוכנית ביום השלישי ולכן הניקוד שלו בוטל. תיקו פרש מהתוכנית לפני שהספיק להדריך את הטיול שלו בביתו ולכן לא קיבל ניקוד.